cyanic-selkie/wikianc huggingface dataset:
Aasiannorsu
Lauma ja elämä
Naaraspuolisten aasiannorsujen muodostamiin laumoihin kuuluu 3–40 naarasnorsua poikasineen. Laumat saattavat myös lyöttäytyä yhteen suuremmiksi kokonaisuuksiksi, joita kutsutaan ”klaaneiksi”. Täysikasvuiset urosnorsut elävät yksinään tai pienissä laumoissa, eikä niiden ja naarasnorsujen välille muodosti koskaan kovinkaan vahvaa sidettä.
Aasiannorsut viihtyvät parhaiten varjoisilla metsäalueilla. Ne voivat yleensä elää 60–70-vuotiaiksi. Pisin aasiannorsun saavuttama ikä, jonka Guinnessin ennätysten kirja on hyväksynyt, on 86 vuotta. Iän saavutti Taipein eläintarhassa Taiwanissa kuollut Lin Wang -niminen aasiannorsu. Aasiannorsu onkin ihmisen jälkeen pitkäikäisin maanisäkäs.
Naaraiden laumaa johtaa yleensä vanha matriarkka, joka muistaa suurimman osan elämänsä aikana kulkemistaan reiteistä ja osaa ohjata laumansa parhaimpien ravinnonhakupaikkojen luo. Tämän vuoksi norsujen liikkumista häiritsevät lähivuosina rakennetut rakennelmat kuten moottoritiet ja padot. Ne haittaavat norsujen selviytymistä, kun elinympäristön muutos pakottaa laumoja vaeltamaan yhä pidempiä matkoja ravinnon ja elintilan toivossa.
Lisääntyminen
pienoiskuva|Naarasnorsu poikasensa kanssa.
Aasiannorsut valitsevan puolisonsa soitimella. Täysikasvuisilla uroksilla on vuosittain kahdesta neljään kuukautta kestävä kiima, jolloin ne etsivät itselleen naarasta ja samalla kamppailevat muiden urosnorsujen kanssa. Naaraan ollessa kiimassa sen virtsaan ilmestyy tietty haju, joka kertoo sen olevan valmis parittelemaan. Uros haistelee tällaista virtsaa, taivuttaa kärsänsä kärjen suuhunsa, ja sitten se puhaltaa hajua suuontelossaan sijaitseviin kahteen aukkoon. Näin se saa selville, onko naaras kiimassa. Mikäli naaras on valmis parittelemaan, aasiannorsut aloittavat soitimen. Soitimeen kuuluu norsun kosketteleminen kumppaniaan kärsällään. Aasiannorsujen koskettelutavat eroavat jonkin verran afrikannorsujen vastaavista tavoista. Afrikannorsut painavat kärsänsä ja syöksyhampaansa naaraan selkää vasten. Aasiannorsut ovat vastakkain ja silmätysten ja kietovat kärsänsä yhteen.
Korkeintaan kolme minuuttia kestävän parittelun ajan uros seisoo kahdella jalalla ja nojaa naaraan selkään. Parittelu toistetaan 4–5 kertaa päivässä. Uros ja naaras pysyvät yhdessä 10–15 päivän ajan, minkä jälkeen uros hylkää naaraan ja palaa viettämään tavallista erakkomaista elämäänsä tai liittyy vanhaan uroslaumaansa.
Aasiannorsut saavat poikasia vain joka neljäs vuosi ja huonoissa olosuhteissa vielä tätäkin harvemmin. Norsut kantavat poikasiaan kaikista nisäkkäistä pisimpään eli jopa yli kaksi vuotta. Itse synnytys kestää vain noin tunnin, mutta on norsuille vaarallista aikaa, koska tällöin synnyttävät naaraat ovat hyvin alttiita petoeläimien hyökkäyksille. Suojellakseen synnyttävää emoa lauman muut naaraat asettuvat kehäksi sen ympärille. Useimmiten synnytys tapahtuu naarasnorsun ollessa kyykistyneenä, mutta naaras voi synnyttää myös makuulla. Naarasnorsu ponnistelee synnyttääkseen poikasensa. Usein lähellä on myös avustajana toimiva lauman kokeneempi naaras. Poikasen synnyttyä emo ja avustava naaras poistavat sen päältä tahmean sikiökalvon, jonka emo syö saadakseen vitamiineja ja hormoneja. Näin emon maidontuotannon käynnistyminen nopeutuu.
pienoiskuva|Aasiannorsun silmä
Käytös ja kommunikointi
Vaeltaessaan pitkiä matkoja perinteisiä kulkureittejään pitkin, norsut muokkaavat samalla jatkuvasti elinympäristöään. Ruokaillessaan norsut katkovat oksia, repivät pieniä pensaita maasta, polkevat kasveja ja muutenkin tekevät erilaista tuhoa metsäalueille. Norsujen runsas esiintyminen joillain metsäalueilla hidastaa metsän kasvua huomattavasti ja lisää samalla sotkuisten köynnöstiheikköjen laajentumista.
Sumatralla norsut kaivavat syviä kuoppia päästäkseen käsiksi maaperään huuhtoutuneisiin kivennäisaineisiin. Suuret koiraat käyttävät apunaan syöksyhampaita, mutta naaraat joutuvat tyytymään vain jalkoihinsa. Toiminnallaan norsut hankkivat itselleen kaliumia ja natriumia ja muokkaavat samalla elinympäristöään.
Aasiannorsut käyttävät keskinäisessä viestinnässään kuulo-, näkö- ja hajuaistiansa. Tavallisin ääni on kurkunpäällä muodostettu murina,, jonka toiset norsut kuulevat kilometrien päähän. Tätä ääntä käytetään varoituksena muille, mutta myös tavallisessa yhteydenpidossa. Mikäli aasiannorsut ruokailevat tiheässä pensaikossa, ne ilmoittavat olinpaikkansa toisilleen matalalla mörähtelyllä. Norsut käyttävät töräyttelyään yleensä ollessaan hyökkäysaikeissa, yllättyneitä tai eksyttyään laumasta.
Myös ruumiinkielellä on jonkin verran merkitystä norsujen kommunikoinnissa. Hännän, pään, korvien ja kärsän asennoilla on oma merkityksensä norsujen viestinnässä. Yksi viestintätapa on myös koskettelu kärsällä, mikä on erityisen tärkeää emon ja poikasen välisessä suhteessa. Kohdatessaan toisensa norsut usein koskettavat lajitoverinsa suuta kärsänsä kärjellä.
Aasiannorsu työjuhtana
Ihminen on aasiannorsun pahin vihollinen kauppaamalla syöksyhampaita ja viemällä siltä luontaista elintilaa. Sitä toki paikoin esimerkiksi Thaimaassa pidetään tärkeänä työeläimenä, mutta nykyään norsuja näkyy kaupungeissa ja maanteillä. Aikoinaan niillä on ollut eritoten merkitystä voimaa vaativissa metsätöissä. Aasiannorsuja on yleisen käsityksen mukaan helpompi kesyttää kuin afrikannorsuja Norsunajajaa kutsutaan monissa maissa nimellä mahout. Aasiannorsuja on myös esiintynyt perinteisissä kulkueissa koristeltuina esiteltävänä yleisölle.
Suurin osa kesytetyistä norsuista toimii työjuhtina. Ne ovat edelleen tärkeitä metsätaloudessa hankalassa maastossa.
Ensimmäisiä kertoja aasiannorsua käytettiin ihmisen palveluksessa jo 5 500 vuotta sitten Indusjoen lähistöllä nykyisen Intian alueella, missä niitä hyödynnettiin metsänraivaustehtävissä. Sieltä norsujen kesyttämisen taito levisi nopeasti muualle Intiaan, Sri Lankaan, Myanmariin sekä muualle Kaakkois-Aasiaan. Vaikka aasiannorsuja hyödynnettiin laajalti, niiden jalostaminen tai kesykantojen muodostaminen ei onnistunut muun muassa siksi, että poikasen kasvu työkykyiseksi kestää noin kaksikymmentä vuotta eikä ollut mitenkään helppoa saada niitä lisääntymään vankeudessa. Näin ollen norsut pyydystettiin villeinä luonnosta ja kesytettiin työhön sopiviksi. Norsujen kesyttäminen ja hyödyntäminen oli aikanaan hyvin laajaa toimintaa. Tästä kertoo hyvin esimerkiksi metsästys, jossa onnistuttiin vangitsemaan jopa 400 aasiannorsua elävänä. Pelkästään Karnatakan osavaltiossa Intiassa vangittiin 90 vuodessa noin 1 700 aasiannorsua. Läheskään kaikista norsuista ei saatu kesytettyä työntekoon soveltuvia työeläimiä, vaan 65 prosenttia pyydystetyistä villinorsuista menetti henkensä kesytyksen aikana.
Norsut näytöseläiminä
Aina norsuja ei käytetty työntekoon. Muinaisessa Intiassa ihmisille järjestettiin hupia laittamalla aasiannorsuja taistelemaan toisiaan vastaan.
Aasiannorsuja on käytetty esiintymässä sirkuksissa 1800-luvulta asti. Vuonna 2015 Ringling Bros. and Barnum & Baileyn sirkus ilmoitti lopettavansa aasiannorsujen käytön vuoteen 2018 mennessä. Sillä on ollut norsunumeroita ohjelmistossaan 145 vuoden ajan.
Sotanorsut
Aasiannorsuja on hyödynnetty myös sotilaallisissa tarkoituksissa samoin kuin afrikannorsujakin. Kun Aleksanteri Suuri näki vastustajansa sotanorsut hän päätti heti hankkia omat norsujoukot. Niiden käyttö levisi Eurooppaan ja Karthagoon. Tunnetuimmat sotanorsut olivat Hannibalin joukoissa. Niistä pääosa oli afrikannorsuja, mutta Hannibal käytti ilmeisesti myös Syyriasta pyydystettyjä aasiannorsuja.
Sotanorsut olivat aikanaan suosittu ase ja esimerkiksi 1600-luvulla eläneellä mogulikeisarilla oli käytössään 14 000 norsua ja hänen ylimyksillään vielä 40 000 yksilöä lisää. Norsujen hyödyllisyys taistelutilanteissa kuitenkin vaihteli. Vastustaja saattoi toki pelästyä suuresti panssaroituja sotanorsuja ja paeta, minkä lisäksi norsut pystyivät tekemään suurta tuhoa vihollisjoukkojen keskuudessa. Ne olivat kuitenkin arvaamattomia ja tulen tai savun avulla pelästytetyt sotanorsut saattoivat tehdä omille joukoilleen pahempaa tuhoa kuin vihollisille.
Vielä toisessa maailmansodassa aasiannorsut olivat tärkeä osa brittien armeijaa Burmassa taistelussa Japania vastaan.
Shakkipelin lähetti vaikuttaa kehittyneen aasialaisesta sotanorsusta.
Aasiannorsu uskonnoissa
Väkevät ja pitkäikäiset aasiannorsut liittyvät läheisesti moniin Intian jumaluuksiin. Esimerkkinä voidaan pitää suosittua Ganesha-jumalaa, jolla on norsun pää. Tämän lisäksi myös jumala Shivan seuruetta johtaa valkea norsu ja Buddhan syntymästä toi tiedon valkoinen aasiannorsu. Norsuilla on edelleen paikka monissa uskonnollisissa seremonioissa. Sri Lankassa koristeltu urosnorsu kantaa Buddhan hammasta vuosittaisessa juhlakulkueessa. Monilla Etelä-Intian hindutemppeleillä on oma norsutalli, jonka asukkaita käytetään seremonioissa.
The Last Amazing Grays
The Last Amazing Grays on Sonata Arctican single, joka julkaistiin 28. elokuuta 2009.
Single debytoi Suomen virallisen listan neljännellä sijalla, ja nousi toisella listaviikollaan korkeimmillaan sijalle kolme.
Sakari Loimaranta
Jaakko Sakari Loimaranta, sukunimi aik. Lindstedt (15. heinäkuuta 1885 – 23. elokuuta 1954 Orimattila) oli suomalainen kirkkoherra ja filosofian maisteri sekä teologian tohtori.
Henkilöhistoria
Loimarannan vanhemmat olivat rovasti Wilhelm Lindstedt (1838–1915) ja Hilma Nyholm (1846–1910). Hän oli naimisissa vuodesta 1911 kirkkotekstiilitaiteilija Hanna Henrika Juliana Reinilän, aik. Rehnbäck (1889–1969) kanssa. Viipurin hiippakunnan piispa ja ministeri Yrjö Loimaranta oli Sakari Loimarannan vanhempi veli, samoin kuin opettaja ja yritysjohtaja Lauri Loimaranta. Opettaja, järjestötyöntekijä Siiri Loimaranta oli heidän sisarensa.
Loimaranta pääsi ylioppilaaksi 1903 ja hän valmistui filosofian kandidaatiksi 1908 ja teologian kandidaatiksi 1916. Hänestä tuli teologian lisensiaatti ja tohtori 1940. Loimaranta toimi 1910–1919 Länsi-Suomen kansanopiston johtajana Huittisissa jossa hänen isänsä oli kirkkoherrana. Hänet vihittiin papiksi 1917 ja hän toimi sitten uskonnon ja historian vanhempana lehtorina Mikkelin lyseossa 1920–1925 ja uskonnon ja filosofian vanhempana lehtorina Helsingin tyttölyseossa 1925–1933. Loimaranta työskenteli samalla myös Helsingin pikkukirkkoyhdistyksessä joka järjesti kirkollista toimintaa Helsingin uusilla asuinalueilla. Viimeksi Sakari Loimaranta toimi Orimattilan kirkkoherrana 1933–1954. Hän oli Tampereen tuomiokunnan asessorina 1940–1946 ja litin rovastikunnan lääninrovastina 1942−1949. Loimaranta sai rovastin arvon 1935.
Maurice de Broglie
Louis-César-Victor-Maurice, Broglien kuudes herttua (27. huhtikuuta 1875 Pariisi – 14. heinäkuuta 1960 Neuilly-sur-Seine), oli ranskalainen fyysikko sekä Ranskan akatemian jäsen.
Hänestä tuli isänsä Victor de Broglien jälkeen kuudes Broglien herttua vuonna 1906. Hänen veljensä, joka oli fyysikko ja Nobelin palkinnon saaja Louis de Broglie seurasi häntä Broglien seitsemäntenä herttuana.
Vuonna 1901 Maurice de Broglie avioitui Pariisissa Camille Bernou de Rochetailléen (1888–1966) kanssa. Avioliitosta syntyi vain yksi tytär, joka kuoli jo kuuden vuoden ikäisenä. Näin arvonimi periytyi siis hänen veljelleen.
M. de Broglie valmistui Ranskan kansallisesta merisotakoulusta ja vietti valmistumisensa jälkeen seitsemän vuotta tykkiveneessä palvellen Bizertessä Tunisiassa sekä Välimeren laivastossa. Palveluksensa aikana hän kiinnostui fysiikasta ja aloitti tieteellisen tutkimustyön, joka keskittyi erityisesti sähkömagnetismiin. Hän petti sukunsa toiveet sotilasurasta ja erosi laivastosta vuonna 1904 aloittaakseen tieteellisen uransa. Hän opiskeli Paul Langevin johdolla Collège de Francessa Pariisissa ja väitteli tohtoriksi vuonna 1908.
Broglie saavutti tuloksia röntgendiffraktion sekä spektroskopian tutkimuksessa. Ensimmäisen maailmansodan aikana hän työskenteli laivaston radioyhteyksien kehittämisen parissa. Sodan jälkeen hän jatkoi työskentelyään kotiin perustetussa tasokkaassa laboratoriossa. Hän ajoittain työskenteli myös nuoremman veljensä Louis de Broglien kanssa. Pikkuveli seurasi hänen fysiikan tutkimuksiaan ja vuonna 1921 he julkaisivat yhteisen tutkimuksenkin. Veljeksistä Louis oli enemmän suuntautunut fysiikan teoriaan, kun taas Maurice oli kokeellisen fysiikan vankkumaton kannattaja ja tekijä.
Maurice de Broglie valittiin Ranskan tiedeakatemian jäseneksi vuonna 1924 ja vuonna 1934 hänet valittiin istuimelle 35 Ranskan akatemiaan ja hän korvasi edesmenneen Pierre de La Gorcen. Hänen suureksi kunniakseen tuli toivottaa tervetulopuheessaan akatemian uudeksi jäseneksi vuonna 1944 valittu pikkuveljensä Louis de Broglie. Tämä oli Ranskan akatemian historiassakin harvinainen tapaus, kaksi veljestä sen jäseninä. Ennen tätä suurta tapahtumaa hänet oli valittu 23. toukokuuta 1940 Royal Society of Londonin jäseneksi.
Land of the Free (Gamma Rayn albumi)
Kappaleet
LP-version bonusraita:
Iglinon piiri
Iglinon piiri on paikallinen itsehallintoalue Baškortostanin keskiosassa tasavallan pääkaupungin Ufan lähistöllä. Piirin hallinnollinen keskuskylä Iglino (Иглинo) sijaitsee 48 kilometrin päässä Ufasta. Piiri koostuu 19 maalaiskunnasta. Se on perustettu vuonna 1935.
Iglinon piirin pinta-ala on 2 454 km². Piirin asukasluku on noin 42 800 ja asukastiheys 18 asukasta/km². Suurimmat etniset ryhmät ovat venäläiset, baškiirit ja tataarit.
Mark Moses
thumb|Mark Moses vuonna 2008. Mark Moses (s. 24. helmikuuta 1958 New York) on yhdysvaltalainen näyttelijä. Hän on esiintynyt useissa elokuvissa, kuten Hamekyttä 2, Platoon – nuoret sotilaat ja Star Trek: Voyager. Vuonna 2004 hän nousi Yhdysvalloissa suuren yleisön tietoisuuteen roolistaan Paul Youngina sarjassa Täydelliset naiset. Vuonna 2006 Moses esiintyi näytelmässä Burleigh Grimes.
Riitta Mäkinen
Riitta Leena Mäkinen (s. 2. elokuuta 1979 Jämsä) on suomalainen SDP:tä edustava poliitikko. Hän on toiminut kansanedustajana Keski-Suomen vaalipiiristä vuodesta 2018. Mäkinen toimi Jyväskylän kaupunginhallituksen puheenjohtajana 2013–2017 ja Jyväskylän kaupunginvaltuuston puheenjohtajana 2017–2020. Hän on toiminut Keski-Suomen maakuntavaltuuston puheenjohtajana vuodesta 2021.
Elämä ja ura
Mäkinen valmistui ylioppilaaksi vuonna 1997 Jyväskylän normaalikoulun lukiosta ja yhteiskuntatieteiden maisteriksi Jyväskylän yliopistosta vuonna 2007 pääaineenaan yhteiskuntapolitiikka. Ennen eduskuntaa hän työskenteli työllisyydenhoidon kentällä pitkäaikaistyöttömien parissa. Mäkinen nousi kansanedustajaksi kesäkuussa 2018 varaedustajan paikalta Susanna Huovisen siirryttyä Keski-Suomen ensi- ja turvakodin toiminnanjohtajaksi. Hänet valittiin eduskuntaan varsinaisena edustajana vuoden 2019 vaaleissa 8 916 äänellä. Kansanedustajana Mäkinen oli valtiovarainvaliokunnan ja puolustusvaliokunnan jäsen sekä talousvaliokunnan varajäsen. Vuoden 2023 eduskuntavaaleissa Mäkinen valittiin uudelleen kansanedustajaksi 9 712 äänellä, saaden toistamiseen eniten ääniä vaalipiirissään.
Mäkinen valittiin Jyväskylän kaupunginvaltuustoon ensimmäisen kerran kunnallisvaaleissa 2008, mitä ennen hän toimi varavaltuutettuna perusturvalautakunnan jäsenenä. Vuonna 2008 hän aloitti perusturvalautakunnan puheenjohtajana. Kunnallisvaaleissa 2012 Mäkinen sai Jyväskylässä eniten ääniä (1 870 ääntä) ja valittiin kaupunginhallituksen puheenjohtajaksi. Kuntavaalien 2017 jälkeen hän siirtyi kaupunginvaltuuston puheenjohtajaksi. Vuoden 2021 kuntavaaleissa Mäkinen sai SDP:n ääniharavana 1988 ääntä ja valittiin Keski-Suomen maakuntavaltuuston puheenjohtajaksi. Mäkinen on myös Jyväskylän työväenyhdistyksen puheenjohtaja.
Pierre Gaveaux
thumb|Pierre Gaveaux Pierre Gaveaux (1761 Béziers – 1825 Pariisi) oli ranskalainen säveltäjä. Hän aloitti uransa kirkkolaulajana Bordeaux’ssa. Hän sävelsi 35 oopperaa, jotka tunnetaan luonnollisen yksinkertaisista melodioista ja dramaattisesta tyylistä. Tunnetuimpiin teoksiin kuuluva Léonore, ou L’amor conjugal (Leonore, eli aviollinen rakkaus, 1799) perustuu samaan näytelmään kuin myöhempi Ludwig van Beethovenin ooppera Fidelio (1814).
Alkylaatti
Alkylaatti on korkeaoktaanista ja korkealaatuista bensiinijaetta (maaöljytisle). Puhekielessä sillä tarkoitetaan yleisesti olefiinien pelkkiä kevyimpiä jakeita sisältävää ja siksi kalliimpaa bensiinilaatua (pienmoottoribensiini), jossa ei ole myöskään lisäaineistusta kuten alkoholeja.
Pablo Aimar
200px|thumb Pablo César Aimar (s. 3. marraskuuta 1979 Rio Cuarto, Argentiina) on argentiinalainen jalkapalloilija, pelipaikaltaan keskikenttäpelaaja. Aimarin lempinimi on El Payaso.
Aimar aloitti uransa River Platessa kaudella 1997–1998 ja osoitti nopeasti olevansa eräs Argentiinan lahjakkaimmista nuorista pelaajista. Vuonna 2001 Aimar siirtyi Valenciaan 24 miljoonalla eurolla. Jo samana vuonna Valencia voitti Espanjan-mestaruuden ja eteni Mestarien liigan loppuotteluun. Vuonna 2004 hän voitti Valencian riveissä UEFA Cupin. Hän on kärsinyt huomattavasti loukkaantumisista. Kesällä 2006 Aimar siirtyi Real Zaragozaan. Hän siirtyi heinäkuussa 2008 portugalilaisseura Benficaan, jossa hän pelasi viisi vuotta.
Aimar on yksi useista argentiinalaisista jalkapalloilijoista, josta on ennustettu uutta Maradonaa. Aimarin epätasaisuuden ja suuren loukkaantumisherkkyyden vuoksi hän ei lunastanut odotuksia.
Aimar pelasi Argentiinan joukkueessa vuosien 2002 ja 2006 MM-kilpailuissa. Hän pelasi kaikkiaan 52 maaottelua ja teki niissä kahdeksan maalia vuosina 1999–2009.
Sark
Sark on Englannin kanaalin lounaisosassa sijaitseva pieni saari, joka kuuluu Kanaalisaarten ryhmään ja on osa Guernseyn erillisaluetta. Saari ei kuulu Yhdistyneeseen kuningaskuntaan.
Sark on autoton alue, ja saarella on sallittua käyttää vain hevosvetoisia ajoneuvoja, polkupyöriä, traktoreita sekä akkukäyttöisiä polkupyöriä. Saaren merkittävimmät tulonlähteet ovat matkailu, käsityöt ja rahoitus. Saarella ei ole myöskään katuvaloja, joten se on valosaasteeton paikka tähtitaivaan tarkkailuun.
Maantiede
Sark on noin 34,4 kilometrin päässä Ranskasta joka on sen lähin maa. Saari on pinta-alaltaan 6,5 km² sen pituus ja leveys on noin 4,7 kilometriä × 2,5 kilometriä. Sarkin korkein kohta on Le Moulin 114 metriä. Saaren väkiluku on noin 600. Sark koostuu käytännössä kahdesta saaresta, Great Sark ja Little Sark joiden välissä on 90 metriä pitkä ja 30 metriä leveä kannas. Sarkin länsipuolella on pieni saari jonka nimi on Brecqhou.
Aiheesta muualla
49.43167°N, -2.36242°W
Olli-Pekka Moisio
Teokset
Käännöstöitä
Stanley Tucci
Tucci tunnetaan muun muassa rooleistaan elokuvissa Lopullinen ratkaisu (2001), Terminaali (2004), Paholainen pukeutuu Pradaan (2006), Julie & Julia (2009), Oma taivas (2009) ja Spotlight (2015). Vuosina 2012–2015 Tucci näytteli Nälkäpeli-elokuvasarjassa Caesar Flickermania. Vuonna 2017 Tucci näyttelee musikaalielokuvassa Beauty and the Beast – Kaunotar ja hirviö.
Tucci syntyi ja kasvoi New Yorkin osavaltiossa. Hän kehittyi nuoruudessaan innokkaaksi koripalloilijaksi. Hänen sisarensa on näyttelijä Christine Tucci. Opiskeltuaan John Jay High Schoolissa hän pääsi State University of New York at Purchaseen, josta hän valmistui vuonna 1982.
Ohjaajana Tucci on työstänyt muun muassa elokuvan Big Night – italialainen ilta (1996) yhdessä Campbell Scottin kanssa. Tucci toimi myös elokuvan toisena käsikirjoittajana ja toisena pääosan esittäjänä.
Tucci nai vuonna 1995 puolisonsa Katen, jonka kanssa hänellä on lapset Isabel, Nicolo ja Camilla. Kate Tucci kuoli syöpään huhtikuussa 2009. Elokuussa 2012 hän meni naimisiin Felicity Bluntin kanssa.
Tucci on läheinen ystävä Steve Buscemin kanssa.
thumb|Stanley Tucci vuonna 2009.
Elovirta
Elovirta on sukunimi, joka on muun muassa seuraavilla suomalaisilla henkilöillä:
Raudun kirkko
thumb|250px|Raudun kuudes ja viimeinen kirkko valmistui 1926 ja tuhoutui 1939.
Raudun kirkko (1926-1939) oli luterilainen kirkkorakennus, joka sijaitsi entisessä Raudun kunnassa Karjalankannaksen itäosassa luovutetussa Karjalassa.
Kirkon rakentaminen
Raudun edellinen kirkko paloi Suomen sisällissodan aikana keväällä 1918. Uusi punatiilisen tornillisen pitkäkirkon rakentaminen aloitettiin 1925 ja se valmistui 1926. Sen suunnitteli viipurilainen arkkitehti Bertel Mohell.
Kirkon ulkoasu
Kirkko oli olemukseltaan vankka. Kirkon länsipäässä oli nelikulmainen matalahko ja hieman muusta kirkkorakennuksesta ulkoneva torni. Kirkon itäpäässä puolestaan oli muuta rakennusta matalampi osa, jossa oli sakasti, rippikoulusali ja eteinen. Jyrkän satulakaton itäpäässä oli pieni lanterniini (torni). Katon molemmilla sivuilla oli pienet sivulaivan kaltaiset päätykolmiot, joiden molemmilla puolilla puolestaan oli kattoikkunat. Pitkillä sivuseinillä oli korkeat ja kapeat goottilaistyyliset ikkunat. Kirkkosali oli kolmilaivainen ja sen molemmilla pitkillä sivuilla oli lehterit, joita paksut nelikulmaiset pylväät kannattelivat. Urkuparvi oli kirkon länsipäässä. Uusi kirkko oli hieman edeltäjäänsä pienempi, mutta käytännöllisempi ja ajanmukaisempi. Istumapaikkoja siinä oli 1000.
Sisustus ja irtaimisto
Kirkossa ei ollut alttaritaulua vaan sen tilalla oli kookas musta risti, jonka taustalla oli maalattu sädekehä. Kirkon urut olivat 25-äänikertaiset.
Kirkon tuhoutuminen
thumb|250px|Raudun kirkon rauniot kesällä 1942. Talvisodan alettua Rautu rajakuntana joutui heti sotatoimialueeksi. Alueella olleet vähäiset suomalaiset joukot perääntyivät melko pian pääpuolustuslinjalle. Kirkkoa ei haluttu jättää venäläisille tukikohdaksi ja niinpä se räjäytettiin ennen perääntymistä. Jatkosodan aikana Rautuun ei rakennettu uutta kirkkoa. Nykyisin kirkosta on jäljellä vain portaat, jotka ovat nykyisin venäläisten kulttuuritalon portaina.
Aiemmat kirkot
thumb|250px|Raudun viides kirkko tuhoutui sisällissodassa vuonna 1918. Raudun viimeiseksi jäänyt vuonna 1926 valmistunut kirkko oli Raudun kuudes kirkko. Ensimmäinen luterilainen kirkko on ollut olemassa jo Stolbovan rauhan aikoihin 1600-luvun alkupuolella. Tiedot Raudun ensimmäisistä kirkoista ovat hatarat. Raudun ensimmäinen kirkko on tuhoutunut vuoden 1656 sotaretken aikana. Vuodelta 1665 on mainintoja keskeneräisestä kirkosta, joka kuitenkin jo 1689 on käyttökelvoton. Raudun kolmas kirkko valmistui kesällä 1699. Sen rakennustöitä johtivat Grels Paukkunen ja Martti Salakka. Kirkkojen rakentamisvuosista on myös toisenlaisia tietoja. Raudun kolmas kirkko tuhoutui Isonvihan aikana. Tämän jälkeen rakennettiin Kirkkojärven pohjoispuolelle pienikokoinen puukirkko vuonna 1728. Tämä neljäs kirkko todettiin huonokuntoiseksi jo 1757 ja uutta kirkkoa alettiin suunnitella.
Raudun viides kirkko oli Charles Bassin suunnittelema kahtamoinen ja se rakennettiin 1822-1823. Tuohon aikaan julkiset rakennukset tuli rakentaa kivestä ja puurakenteista kirkkoa varten jouduttiin anomaan poikkeslupa. Kirkon erikoisuutena oli ristikeskuksen päälle rakennettu korkea ja kaksinivelinen kellotornia muistuttava lanterniini. Kirkon viereen valmistui erillinen kolminivelinen kellotapuli vuonna 1854. Tämä Raudun viides kirkko tuhoutui Suomen sisällissodassa keväällä 1918. Tämän jälkeen jumalanpalvelukset pidettiin pitäjäntuvalla, kunnes uusi ja viimeiseksi jäänyt kirkko valmistui 1926.
Aham Okeke
Aham Okeke (s. 19. elokuuta 1969) on nigerialais-norjalainen pikajuoksija, joka on voittanut Norjan mestaruuden seitsemän kertaa 100 metrin juoksussa. Okeken henkilökohtainen ennätys 100 metrillä on 10,26. Vuonna 2001 Okeke meni naimisiin nigerialaisen Genevieu Chioman kanssa.
Ruotsin poliittinen järjestelmä
Ruotsi on nykyaikainen parlamentaarinen monarkia, jossa muodollisena valtionpäämiehenä on kuningas, mutta ylin poliittinen valta on pääministerillä. Kuningas on ollut vuodesta 1973 Kaarle XVI Kustaa ja pääministeri vuodesta 2022 Ulf Kristersson.
Aham Okeke
Doping
Okeke on kärähtänyt dopingista kolme kertaa, minkä vuoksi hän sai joulukuussa 2006 Norjan yleisurheiluliitolta elinikäisen kilpailukiellon. Okeke kärähti vuonna 1994 pseudoefedriinin käytöstä, vuonna 1996 testosteronin käytöstä ja 20. heinäkuuta 2006 hän antoi näytteen josta löytyi testosteronia.
Ruotsin poliittinen järjestelmä
Kuninkaalla ei ole vuoden 1975 perustuslakiuudistuksesta lähtien ollut enää edes muodollista toimeenpanovaltaa, vaikka hän toimii ulkoasiainvaliokunnan johtajana. Kuninkaalla on kuitenkin suuri vaikutusvalta ja monarkialla on Ruotsissa vankka suosio. Kuningas nähdään kansakunnan henkilöitymänä poliittisen vallan puuttumisesta huolimatta.
Ruotsissa lainsäädäntövaltaa käyttää yksikamarinen parlamentti eli valtiopäivät, toimeenpanovaltaa pääministerin johtama hallitus ja tuomiovaltaa riippumattomat oikeusistuimet. Parlamentissa on 349 jäsentä. Parlamentarismi on ollut käytössä vuodesta 1917 ja naisilla äänioikeus vuodesta 1919. Ruotsissa on monipuoluejärjestelmä.
Poliittinen historia
Usein sanotaan, että Ruotsin ensimmäiset valtiopäivät olivat vuonna 1435 pidetty Arbogan kokous, vaikka kuninkaat olivat jo aiemmin saaneet neuvoja maan vaikuttajilta. Vuosien mittaan valtiopäivien toiminta ja valta ovat vaihdelleet huomattavasti, esimerkiksi pitkään ne toimivat säätyvaltiopäivinä. Vuoteen 1680 saakka kuningas ja aatelisraati jakoivat vallan keskenään, minkä takia aatelisista tuli vaikutusvaltaisia. Vuoden 1680 Isossa peruutuksessa valtiomuoto muuttui absoluuttiseksi monarkiaksi.
Suuren Pohjan sodan tappion jälkeen alkoi vuonna 1719 Vapauden aika, mikä johti perustuslaillisen monarkian perustamiseen eri perustuslakien mukaan (1772, 1789 ja 1809). Näistä viimeinen antoi porvarillisille useita oikeuksia. Valtiotieteilijä Leif Lewinin mukaan ruotsalaisille poliitikoille on ollut ominaista Oscar II:n ajasta lähtien pikemmin yksimielisyyteen pääseminen kuin vastuuvelvollisuus. Vuonna 1918 yleinen äänioikeus otettiin käyttöön ja vuonna 1921 pidettiin ensimmäisiä vaaleja, joissa tätä oikeutta käytettiin. Kustaa V:n seuraaja Kustaa VI Aadolf säilytti parlamentarismia kunnes vuonna 1975 tapahtunut perustuslain muutos teki käytännössä lopun kuninkaan poliittisesta voimasta. Samaa muutosta myöten myös kaksikamarisista valtiopäivistä tuli yksikamariset.
Ruotsin sosiaalidemokraattinen työväenpuolue on dominoinut ruotsalaista politiikkaa vuodesta 1930 lähtien ja ollut hallituspuolueena vuoden 1932 kaksikamarisista vaaleista vuoteen 1976 valtiopäivävaaleihin asti, paitsi lyhyen ajan kesällä 1936, kun Pehrsson-Bramstorpin hallitus oli vallassa. Tämä on länsimaissa ainutlaatuinen tapaus. Vuonna 1982 sosiaalidemokraatit sai hallitusvaltansa takaisin ja säilytti sen Ruotsin valtiopäivävaaleihin 2006 asti, paitsi vuosina 1991–94, kun maata johti porvarillinen koalitiohallitus.
Vuoden 2006 valtiopäivävaalit johtivat siihen, että Maltillinen kokoomus, Kansanpuolue liberaalit, Keskustapuolue ja Kristillisdemokraatit muodostuma porvarillinen liittoutuma (Allians för Sverige) voitti. Maltillisen kokoomuksen puoluejohtaja Fredrik Reinfeldtista tuli maan uusi pääministeri.
Punavihreät pääsivät valtaan valtiopäivävaaleissa 2014, jonka jälkeen Stefan Löfvénin johdolla muodostettiin sosiaalidemokraattien ja ympäristöpuolueen hallitus. Vuoden 2018 valtiopäivävaalien jälkeen puolueet ajautuivat hallituskriisiin koska niin punavihreät kuin porvariallianssikaan eivät pystyneet muodostamaan enemmistöä valtiopäivillä Ruotsidemokraattien korkean mandaatin vuoksi. Porvaripuolueista varsinkin liberaalit ja keskustapuolue olivat haluttomia yhteistyöhön Ruotsidemokraattien kanssa, joten päättivät pitkien hallitusneuvottelujen tuloksena tukea entistä Löfvenin punavihreää hallituspohjaa oppositiosta, jos heidän tavoitteitaan päätyy hallitusohjelmaan.
Perustuslait
Nykyään Ruotsin lainsäädännössä on neljä perustuslakia, josta tärkein on vuonna 1974 annettu Hallitusmuotolaki, sillä siinä määritellään poliittisen elämän perusteita sekä kansalaisten perusoikeuksia ja -vapauksia. Vuonna 1809 annettu Laki kruununperimysjärjestyksestä on sopimus silloisten säätyvaltiopäivien ja Bernadotte-kuningassuvun välillä, ja se säätelee suvun jäsenten oikeuksia nousta Ruotsin valtaistuimelle.
Ruotsin neljä peruslakia ovat:
Rakenne
Valtiojärjestys ja perustuslait määrittävät poliittisen järjestelmän.
Oikeuslaitos
Ruotsalainen oikeuslaitos perustuu länsimaiseen oikeusjärjestelmään, joka on saanut vaikutteita mm. Rooman valtakunnan lainsäädännöstä ja Napoleonin lakikokoelmasta (Code Civil). Siviili- ja prosessioikeutta koskeva lainsäädäntö perustui pitkälti 1900-luvulle saakka keskeisiltä osiltaan vanhaan vuoden 1734 lakiin, mutta on nykyisin lähes kauttaaltaan uudistettu.
Hallinnolliset yksiköt
Ruotsi on jaettu 21 lääniin, joita johtaa lääninhallitus. Jokaisessa läänissä Gotlannin lääniä lukuun ottamatta toimii myös maakäräjät. Ruotsissa on 290 kuntaa.
Energiapolitiikka
Vuonna 2003 sähköä vesivoimalla oli tuotettu 53 TWh eli 40 % maan sähkön tuotannosta ja ydinvoimalla oli tuotettu 65 TWh eli 49 %. Samaan aikaan biopolttoaineiden käyttö, esimerkiksi turve tuotti 13 TWh sähköä. . Ruotsi on korkeimmin sijoitettu valtio ilmaston muutos Climate Change Performance Index:illä. Vuonna 2005, uusiutuvien energiavarojen käyttö oli noussut 26 %iin energian tuotannosta Ruotsissa. Merkittävä osa energiasta tuotetaan vesivoimasta ja biomassasta. Maaliskuussa 2005, mielipidekysely osoitti, että 83 % on hyväksyy ydinvoiman säilyttämisen tai lisäämisen. Kuitenkin huolimatta siitä, että raportit radioaktiivisista vuodoista ydinjätteen varastoinnissa Forsmarkissa Ruotsissa oli julkaistu. Tämä ei näyttäisi muuttaneen yleistä suhtautumista ydinvoiman käyttöön. Ruotsi on päättänyt lopettaa ydinvoimatuotannon ennen vuotta 2020, vaikkakin se on hyvin epäsuosittua sen tapahtuessa.
Ulkopolitiikka
1900-luvun ajan ruotsalainen ulkopolitiikka on perustunut liittoutumattomuuteen rauhan aikana ja puolueettomuuteen sodan aikana. Kylmän sodan aikana Ruotsi ei liittynyt Natoon eikä Varsovan liittoon, ja se vastaanotti vain pienen avun Marshallin suunnitelmasta. Viime aikoina Ruotsi on kuitenkin tehnyt myös sotilaallista yhteistyötä läntisten Nato-maiden kanssa, mutta ei ole liittynyt jäseneksi.
Ruotsi on ollut Pohjoismaiden neuvoston jäsen sen perustamisesta saakka. Vuonna 1995 Ruotsi liittyi yhdessä Suomen ja Itävallan kanssa Euroopan unioniin. Ruotsi on myös aktiivijäsen YK:ssa ja muissa järjestöissä kuten OECD ja IMF.
Poliitikkoja
Kansainvälisesti tunnettuja ruotsalaisia poliitikkoja ja diplomaatteja ovat olleet: Joe Hill, Carl Skoglund, Raoul Wallenberg, Folke Bernadotte, Dag Hammarskjöld, Olof Palme, Carl Bildt, Hans Blix ja Anna Lindh.
Charles Krauthammer
thumb|Krauthammer vuonna 1986. Irving Charles Krauthammer (13. maaliskuuta 1950 New York, Yhdysvallat – 21. kesäkuuta 2018 ) oli yhdysvaltalainen kolumnisti, kirjailija, poliittinen kommentaattori ja psykiatri. Hän kirjoitti kolumneja The Washington Postiin vuodesta 1985 alkaen ja kommentoi poliittisia aiheita Fox Newsin ajankohtaisohjelmissa. Hän käytti ensimmäisenä termiä Reaganin oppi, jolla tarkoitettiin Yhdysvaltain aktiivista ulkopolitiikkaa Neuvostoliiton aseman heikentämiseksi kolmansissa maissa ja tukea antikommunistisille liikkeille.
Krauthammer sai Pulitzer-palkinnon vuonna 1987. Financial Times nimesi hänet Yhdysvaltain vaikutusvaltaisimmaksi kommentaattoriksi vuonna 2006. Barack Obaman presidenttikaudella hän oli yksi näkyvimmistä presidentin arvostelijoista. Uuskonservatiivisuudestaan huolimatta Krauthammer arvosteli myös republikaaneja ja vastusti Donald Trumpin valintaa republikaanipuolueen presidenttiehdokkaaksi.
Krauthammer kuoli ohutsuolen syöpään kesäkuussa 2018.
Sivakkajoki
Sivakkajoki tarkoittaa seuraavia:
Teemu Kinnari
Teemu Kinnari (s. 1973 ) on suomalainen kokoomuslainen poliitikko. Kinnari on ammatiltaan maanviljelijä ja toimii myös maa- ja metsätalouden asiantuntijana. Hän on Hollolan kunnanhallituksen puheenjohtaja. Kinnari kasvattaa suomensukuisia ravihevosia. Hän on kilpaillut vuosien ajan enduromoottoripyöräilyssä muun muassa MM-osakilpailuissa. Kinnari on naimisissa ja hänellä on kaksi poikaa. Hänet valittiin eduskuntaan vuoden 2023 eduskuntavaaleissa.
Somewhere Out in Space
Somewhere Out in Space on Gamma Rayn albumi vuodelta 1997.
Muuta
Kannen kuvan on piirtänyt Kristian Huitula.
Yemane Tsegay
Yemane Adhane Tsegay (s. 8. huhtikuuta 1985 Hawzen) on etiopialainen kestävyysjuoksija, joka kilpailee pääosin maratonilla.
Vuoden 2015 MM-kilpailuista Pekingistä Tsegay saavutti hopeaa maratonilta ajalla 2.13.08. Hän on ollut mukana myös vuosien 2009, 2013 ja 2017 MM-kilpailuissa, ollen neljäs vuonna 2009, kahdeksas vuonna 2013 ja keskeyttäen 2017. Vuonna 2012 Tsegay voitti Rotterdamin maratonin juosten oman ennätyksensä. Hän on voittanut maratonin myös Macaossa 2008, Gongjussa 2009, Otsussa 2010, Taipeissa 2011, Eindhovenissa 2013, Daegussa ja Ottawassa 2014 sekä Fukuokassa 2016
Tsegay on naimisissa ruotsalaisen keskimatkojen juoksijan Abeba Aregawin kanssa.
Ennätykset
Lähde: Tilastopaja
Jacques Fromental Halévy
thumb|Jacques Halévy Jacques-François-Fromental-Élie Halévy (27. toukokuuta 1799 Pariisi – 17. maaliskuuta 1862 Nizza) oli ranskalainen säveltäjä ja Giacomo Meyerbeerin aikalainen.
Hän syntyi saksalaisperäiseen juutalaisperheeseen ja opiskeli konservatoriossa muun muassa Cherubinin johdolla. Hän toimi myöhemmin vuosina 1830–1845 Pariisin oopperan kuoromestarina.
Halévy toimi vuodesta 1833 Pariisin konservatorion professorina ja opetti siellä sävellystä 1840 alkaen. Hänen oppilaitaan olivat muun muassa Charles Gounod, Georges Bizet ja Camille Saint-Saëns.
Halévy sävelsi lukuisia grand opéroita, joista tunnetuimpia on La Juive (Juutalaisnainen, 1835).
Joseph Musonda
Joseph Musonda (s. 1977) on sambialainen jalkapalloilija. Hän on pelipaikaltaan puolustaja. Musonda edusti Sambian jalkapallomaajoukkuetta vuosina 2002–2014. Hän on pelannut 108 maaottelua Sambian jalkapallomaajoukkueessa. Musonda aloitti seurajoukkueuransa vuonna 1995 ja pelaa tällä hetkellä sambialaisessa Nkanassa.
Brights-liike
Brights-liike on Paul Geisertin ja Mynga Futrellin vuonna 2003 perustama sosiaalinen liike, jonka tarkoituksena on edistää yliluonnollisista ja mystisistä piirteistä vapaata naturalistista eli luontoon perustuvaa todellisuuskäsitystä. Liikkeen tunnettuja kannattajia ovat muun muassa Richard Dawkins, Steven Pinker, Daniel Dennett, Penn & Teller ja James Randi.
Liikkeen kannattajat kutsuvat itseään välkyiksi (bright, vapaasti suomennettuna välkky). Heistä on tärkeää, että julkinen politiikka perustuu tieteeseen (tieteellisen menetelmän avulla saatuun ja testattuun tietoon) eikä yliluonnollisiin oppeihin, joten liikkeen kannattajia voidaan kuvata myös sekularisteiksi.
Historia
Paul Geisert päätti vuonna 2002 osallistua jumalattomien amerikkalaisten marssille Washingtonissa, mutta ei pitänyt ”jumalattomat” -termistä, koska se saattoi aiheuttaa torjuntaa suuressa yleisössä, jolle se oli synonyymi ”pahalle”. Siksi hän alkoi etsiä uutta positiivista termiä kuvaamaan ihmisiä, jotka eivät usko yliluonnolliseen. Muutaman viikon ideoinnin jälkeen Geisert päätyi sanaan bright, perusti vaimonsa Mynga Futrellin kanssa Brights-liikkeen ja he toimivat edelleen sen johdossa.
Keksittyään ratkaisun ongelmaan he esittelivät idean ystävilleen ja päättivät myös pyytää lupaa sen esittämiseen Tampa, Floridan Atheist Alliance International -konferenssissa. He soittivat järjestäjille, saivat luvan ja tekivät ehdotuksensa keväällä 2003 Floridan ateistikonferenssissa. Konferenssiin osallistui myös Richard Dawkins ja hänestä tuli heti liikkeen vahva tukija.
Brights 'Net -sivusto avattiin 4. kesäkuuta 2003. Richard Dawkinsin artikkeli The Guardianissa ja Wiredissa sekä Daniel Dennettin julkaisu The New York Timesissa antoi liikkeelle laajaa julkisuutta.
Liikkeen kasvua nopeutti uusateismista käyty mediakeskustelu, joka oli seurausta vuoden 2006 loppupuolen kirjajulkaisuista, kuten The God Delusion, Breaking the Spell, God Is Not Great, The End of Faith ja Letter to a Christian Nation. Liike on kasvanut yli 78000 jäsenen järjestöksi, jossa on 204 kansallista ja alueellista yhteisöä.
Cormoran Strike
Cormoran Strike on englantilaisen kirjailijan J. K. Rowlingin salanimellä Robert Galbraith kirjoittama rikoskirjasarja. Kirjasarjan päähenkilöitä ovat yksityisetsivä Cormoran Strike ja hänen assistenttinsa Robin Ellacott. Sarjan ensimmäinen romaani Käen kutsu ilmestyi vuonna 2013, jonka jälkeen on julkaistu neljä jatko-osaa Silkkiäistoukka (2014), Pahan polku (2015), Valkoinen kuolema (2018) ja Levoton veri (2020). Rowling on suunnitellut kirjoittavansa sarjaa vielä ainakin kymmenen kirjan verran.
Brights-liike
Brights-liikkeen jäsenet
Monet, mutta eivät kaikki, liikkeen jäsenistä tunnustautuvat myös ateisteiksi, antiteisteiksi, humanisteiksi (erityisesti maallisiksi humanisteiksi), vapaa-ajattelijoiksi, epäuskoisiksi, naturalisteiksi, materialisteiksi tai fysikalisteiksi, agnostikoiksi, skeptikoiksi tai jopa naturalistisiksi panteisteiksi. Kuitenkaan ”liike ei liity mihinkään määriteltyyn uskomukseen”. Brights 'Net -sivuston mukaan sen tavoitteena on toimia sateenvarjo-organisaationa kaikille, jotka haluavat edistää naturalistista maailmankatsomusta ja levittäytyä myös tuttujen sekularististen ryhmien ulkopuolelle, kunhan heillä ei ole teististä maailmankatsomusta. Rekisteröityneissä on jopa joitain papiston jäseniä, kuten presbyteeriläisiä ministereitä, kirkon historian professori ja vihitty pappi.
Liikkeen kannattajiksi ilmoittautuneita merkittäviä henkilöitä ovat esimerkiksi biologit Richard Dawkins ja Richard J. Roberts, kognitiivinen tutkija Steven Pinker, filosofit Daniel Dennett ja Massimo Pigliucci, taikuri James Randi ja koomikko-taikuripari Penn & Teller sekä Amy Alkon, Sheldon Lee Glashow, Babu Gogineni, Edwin Kagin, Mel Lipman, Piergiorgio Odifreddi ja Air America Radion talk show -isäntä Lionel.
Brights-liikkeen logo
Logo edustaa taivaankappaletta avaruudesta katsottuna. Koska ulkoavaruudessa ei ole ylä- tai alapuolta, oikeaa tai vasenta, planeetan, pimeyden ja tähtivalon järjestely on valittavissa vapaasti. Symbolin tarkoitus on liikkeen mukaan vedota asteittaisen valaistumisen tunteeseen. Logon tarkoituksellinen monitulkintaisuus kuvastaa symbolisesti kysymystä: onko ihmiskunnan tulevaisuus valoisa vai hämärä?
Kritiikki
Jotkut (sekä uskonnolliset että ei-uskonnolliset) tahot ovat arvostelleet liikettä termin ”bright” käyttöönotosta. Se viittaa heidän mielestään siihen, että naturalistit ovat älykkäämpiä ("välkympiä") kuin ei-naturalistit, kuten filosofiset epäilijät tai idealistit, paranormaaliin uskovat, filosofiset teologit tai uskonnolliset. Esimerkiksi the Committee for Skeptical Inquiry julkaisi Chris Mooneyn artikkelin ”Not Too 'Bright'”. Hän totesi olevansa samaa mieltä Brights-liikkeen, Richard Dawkinsin ja Daniel Dennettin kanssa kampanjan päämääristä, mutta uskonnottomien uudelleennimeäminen tarvitsisi vielä jonkin verran uudelleenharkintaa, koska termi ”bright” voidaan tulkita väärin.
Suomen ateistiyhdistyksen puheenjohtaja Erkki Hartikainen piti sanaa bright uutena huonona peitenimenä, joka aiheuttaa vain sekaannusta. Kun bright-sanaa levitettiin, hän sanojensa mukaan esitti Atheist Alliancelle vastalauseen moiselle sanahölmöilylle. Ateismia ei hänen mielestään voida tehokkaasti edistää peitenimillä. Jos jotain muuta sanaa halutaan käyttää, ateistit voivat kutsua itseään sivistyneiksi.
Ultra Maniac
Ultra Maniac (ウルトラマニアック Urutora Maniakku?) on Wataru Yoshizumin piirtämä mangasarja. Romanttinen komediasarja kertoo Ayu Tateishista, joka on tennisklubin jäsen ja hyvä pelaamaan tennistä. Hänen ystävänsä, Nina Sakura, on todellisuudessa magical girl Magic Kingdomista.Sarja on julkaistu Ribonissa vuonna 2002-2004. Mangakirjoja on yhteensä 5. Sarjasta on tehty animekin, mutta sen juoni poikkeaa aika paljon mangan juonesta.
Juoni
Eräänä päivänä Ayu-Chan näkee koulun uuden oppilaan Ninan laahustavan nyyhkyttäen koulun käytäviä pitkin. Ayulle selviää, että Nina on kadottanut jotain hyvin tärkeää. Ayu lupaa auttaa Ninaa etsimisessä, ja kun he sitten löytävät Ninan kadonneen esineen, saa Ayu kuulla jotain uskomatonta. Nina onkin noita, joka on tullut maan päälle kaukaisesta noitien akatemiasta käytännön harjoitteluun. Nina päättää palkita Ayun jollain tavalla, ja alkaa kehitellä erilaisia loitsuja, joilla voisi ilahduttaa Ayu-Chania. Toisin kuin Nina oli tarkoittanut, loitsuista on vain harmia ja vaivaa Ayulle. Tästä sopivan palkinnon keksimisestä kehkeytyykin suuri seikkailu, jota Ayu ei varmasti koskaan unohda.
España (1912)
España oli Espanjan laivaston vuonna 1912 vesillelaskettu España-luokan taistelulaiva.
Valmistus
7. tammikuuta 1908 annettu laivastolaki vahvisti aluksen valmistuksen. Alus tilattiin Sociedad Española de Construcción Navalin telakalta Ferrolista, missä köli laskettiin 6. joulukuuta 1909. Alus laskettiin vesille 5. helmikuuta 1912 ja otettiin palvelukseen 23. lokakuuta 1913.
Palvelus
Alus muodosti sisaralustensa kanssa Espanjan laivaston 1. laivueen. Espanjan pitäydyttyä puolueettomana ensimmäisessä maailmansodassa taistelulaivat jäivät sotatoimien ulkopuolelle. Vuonna 1915 alus ylitti Atlantin osallistuakseen Panaman kanavan avajaisiin, joihin osallistui Euroopasta ainoastaan Espanjan ja Portugalin laivastojen aluksia.
Alus ajoi karille 26. elokuuta 1923 Cape Tres Forcasissa ja romutettiin osittain paikalla.
Koliitti
Koliitti on paksusuolen tulehdus. Haavainen koliitti kuuluu kroonisiin tulehduksellisiin suolistosairauksiin.
Maneto
250px|thumb|Maneton runko muistuttaa bassettia tai mäyräkoiraa. Maneto on eteläespanjalainen metsästyskoira. Se on läheistä sukua andalusianpodencolle, mutta on kuitenkin tätä selvästi matalaraajaisempi. Sen pitkulainen ruumiinrakenne tuo mieleen lähinnä mäyräkoiran. Pää on kuitenkin selvästi samanlainen kuin muillakin podencoilla. Espanjan kennelliitto on hyväksynyt sen, mutta muualla päin maailmaa sitä ei tunnusteta virallisesti.
Luettelo alkuaineista
Tämä on luettelo tunnetuista alkuaineista.
Huey
Lawrence Franks, Jr. (1. tammikuuta 1989 St. Louis, Missouri, Yhdysvallat – 25. kesäkuuta 2020 ), joka tunnettiin paremmin taiteilijanimellään Huey, oli yhdysvaltalainen rap-artisti. Hän levytti Jive Recordsille. Huey julkaisi vain yhden Notebook Paper -nimisen studioalbumin.
Vanha manner
pienois|Vanha maailma thumb|Vanha maailma [[Ptolemaioksen maailmankartta|Ptolemaioksen maailmankartan kopiossa, joka on peräisin 1400-luvulta.]] Vanha manner käsittää Afrikan, Euroopan ja Aasian, jotka voidaan yhdessä lukea Afro-Euraasiaksi.
Huey
Huey ammuttiin 25. kesäkuuta 2020.
Vanha manner
Nimitystä vanha maailma käytetään vanhasta mantereesta ja sitä ympäröivistä saarista haluttaessa viitata maapallon alueeseen, jonka eurooppalaiset tunsivat ennen löytöretkiä. Vanhaa maailmaa käytetään uuden maailman asiayhteydessä.
Ultra Bra – Sokeana hetkenä
Vastaanotto
Aamulehden Stina Alapirtti antoi 21. elokuuta 2018 Ultra Bra – Sokeana hetkenä -kirjalle neljä tähteä viidestä. Kirja saa Alapirtiltä kiitosta muun muassa informaation ja yksityiskohtien määrästä. Toisaalta kirjaa kritisoidaan paikoin huolimattomasta kieliasusta ja siitä, ettei se etene kronologisesti vaan sisältää paljon aikahyppyjä.
Helsingin Sanomien Mari Koppinen arvioi 21. lokakuuta 2018, että Ultra Bra – Sokeana hetkenä on ”vuoden paras musiikkikirja”. Koppinen kiittää arvostelussaan kirjan kirjailijoita Similää ja Vuorelaa siitä, kuinka he ovat saaneet koottua kerronnaltaan yhtenäisen kokonaisuuden, vaikka haastatteluita ja näkemyksiä yhtyeen vaiheista on valtavasti. Toisaalta Koppinen huomauttaa, että kirjassa sivuutetaan Ultra Bran lopettamisvaihe melko nopeasti verrattuna nousuvaiheen vahvaan pohjustukseen.
Finlandia-ehdokkuus
Ultra Bra – Sokeana hetkenä valittiin yhdeksi kuudesta vuoden 2018 Tieto-Finlandia-palkinnon saajaehdokkaista. Kolmihenkisen valitsijaraadin perusteluissa todetaan muun muassa, että ”täyteläisesti kirjoitettu teos antaa kokonaiskuvan paitsi yhdestä sukupolvensa merkittävimmästä yhtyeestä myös taiteen tekemisestä ja vuosituhannen vaihteen nuorisokulttuurista”. Lisäksi sitä kiitetään siitä, ettei se sorru ”fanitukseen”, kuten genren kirjoilla usein on tapana.
Amazing Race (8. tuotantokausi)
Amazing Race (8. tuotantokausi) (nimetty Amazing Race: Family Edition) oli kahdeksas tuotantokausi suosittua tosi-tv-sarjaa, Amazing Racea. Aikuisparien sijasta tällä tuotantokaudella kisasivat nelihenkiset perheet, joissa sai olla mukana myös lapsia. Ikärajoitus oli kuitenkin kahdeksan vuotta. Aikuisparien joukkueet palasivat yhdeksännelle tuotantokaudelle perheversion kritiikin vuoksi. Myös kiertotietehtävät olivat helpompia kuin tavallisesti ja eniten matkustettiin vain Yhdysvaltojen sisällä. Kaikki kohteet olivat Pohjois-Amerikan sisällä.
Tulokset
Huomautuksia: Merkintöjen selitykset:
Lainatut jakson nimet
Monien jaksojen englanninkieliset nimet on otettu sitaatteina kilpailijoiden sanomista lauseista.
Sadisfaction
Sadisfaction on saksalaisen Gregorian-yhtyeen ensimmäinen studiolevy vuodelta 1991.
Gregorian syntyi Enigman jalanjäljissä, ja oli alkuaan selvästi enemmän pop-orientoitunut ryhmä kuin millaisena se myöhemmin tuli tunnetuksi. Sadisfaction-albumi jäi Gregorianin ainoaksi Enigma-tyylistä konseptia edustavaksi levyksi.
Levyllä munkkikuoro-osuudet ovat vähäisiä. Vokaaliosuudet lauloi The Sisters of Oz eli Susana Espelleta ja Birgit Freud. Naisista Espelleta oli levyn tuottaneen Frank Petersonin silloinen vaimo. Frank Peterson tunnetaan myös taiteilijanimellä F. Gregorian.
Levyn kappaleista singleinä julkaistiin ”So Sad” ja ”Once in a Lifetime”. Jälkimmäistä versioi vuonna 1993 Sarah Brightman.
Mira Nieminen (kansanedustaja)
Mira Nieminen (s. 8. tammikuuta 1976 ) on suomalainen perussuomalainen poliitikko. Nieminen on siviiliammatiltaan poliisi ja toimii tutkintayksikön johtajana. Hän on sotilasarvoltaan reservin kersantti. Nieminen on Lahden kaupunginhallituksen jäsen. Hän on ollut myös ehdokkaana europarlamenttivaaleissa. Hän viettää aikaa mökillä ja hevosten kanssa. Hänellä on neljä lasta. Nieminen valittiin eduskuntaan vuoden 2023 eduskuntavaaleissa.
Uusi maailma (täsmennyssivu)
Uusi maailma voi tarkoittaa ainakin seuraavia:
Edwyn Collins
Edwyn Stephen Collins (s. 23. elokuuta 1959 Edinburgh, Skotlanti, Yhdistynyt kuningaskunta) on skotlantilainen laulaja-lauluntekijä, muusikko ja levy-yhtiön omistaja. Collins oli 1980-luvun post-punk-yhtyeen Orange Juicen päälaulaja, jonka yksi perustajista hän oli. Yhtyeen hajotessa vuonna 1985 Collins aloitti soolouran. Hänen vuoden 1995 singlensä ”A Girl Like You” oli maailmanlaajuinen hitti.
Vas (lääni)
Maasto on vaihtelevaa. Lännessä on vuoristoa, lounaassa kukkuloita, ja osa läänistä on tasankoa. Pohjoisesta alkaa Unkarin Pieni alanko. Sademäärät ovat suurempia ja ilmasto viileämpää kuin Unkarissa keskimäärin. Tärkein joki on Itävallasta alkava Rába (saksaksi Raab).
Vasin läänin alue on ollut asuttua jo hyvin kauan. Szombathely oli olemassa jo Rooman valtakunnan aikaan, jolloin sen nimi oli Savaria.